Iwca
arebbi ibawen i yenni war ghar djint teghmas
Yura
t: Amtvals Muhemmed (Danmark)
(Tawiza fait 37 jours pour aller du Maroc au Danemark! C’est la même durée
qu’elle aurait fait au moyen-âge! C’est une belle illustration de l’irresponsabilité,
de l’impéritie des services postaux et de leur mépris de Tamazight et des ressortissants amazighs
à l’étranger)
Aterras xmi itiri
itraja ghar ca n taghawsa ad tawedv nigh ad t yettvef,
amecnaw tisghunin nigh tibratin, uca
war d iwdbent deg akud nsent, min
d as iqqar wenni yetrajan.. War ssinegh ma d rbustva i da y i yettun
nigh zi taddart n tessghunin (les journaux).
Maca ixessv bnadem ad ighwwegh (protester) x yinni ixaddmen di rbustva
amughrabi.
War
yeddji d ta twara tamezwarut i teggen ameddur
(almuoamala) war yecnin. Wac tasghunt d iffghen zi Nnadvûr ghar Danmark ass
23-03-2002 war d ttawedv arami d assn 30-04-2002,
tegga d 37 n wussan u neccin rextu nteddar
asemdvel (Mondialisation), wac
wen yeqqaren oad yeqqim as ca n tghuri n tesghunt yekkin 37 n wussan. U manaya war yeddji teggen t i tesghunt n Tawiza
wapa, teggen t ig marra tisghunin n tamazight, s umedya, amecnaw d as neqqar s
tmazight iwca arebbi ibawen i yinni war ghar yeddji teghmas u awar a yuss d x
rbustva amughrabi.
Kurci
ghar sen nitni war xeddmen ca nican, teggen rxeddmet n
uzinzvar, rebda ghar deffar, oemmars ad neddpen ghar dat, am nitni am tghiwanin nnegh
(administration) timughrabiyin. Wenni kid sen itemsawadven huma s percen t i
ghar kkaren zeg uraq nsen. Da xsegh ad inigh ma d ta d tadimuqratit zi
tkarrifen nigh ghar d awar, ghar wem.
A
yenni yecsin ammnus n weydud, aqa amadval yuyûr ghar dat, kenniw oad war
tekkarem war fiqem! A yenni d agh i steloen zi tmurt neccin oad war nuci
Danmark
ass n 02-05-2002
pol_Latn kab_Latn kab_Latn kab_Latn fra_Latn fra_Latn fra_Latn fra_Latn hne_Deva kab_Latn kab_Latn kab_Latn kab_Latn kab_Latn kab_Latn wol_Latn ltz_Latn kab_Latn kab_Latn kab_Latn kab_Latn ron_Latn kab_Latn kab_Latn kab_Latn hrv_Latn ron_Latn kab_Latn kab_Latn kab_Latn kab_Latn gla_Latn ilo_Latn taq_Latn kab_Latn fao_Latn kab_Latn